text: Venter 15.000 til demonstration
  20 april 2012 kl. 17.06
  Det danske mindretal venter 15.000 til demonstration i Flensborgs gader lørdag formiddag.
  Det sker i en ny stor protest mod, hvad mindretallet kalder økonomisk diskriminerende behandling af det danske mindretals skoler. 
  Der er kun 14 dage til landdagsvalget i Slesvig Holsten. Her kæmper det danske mindretals parti SSW for at få så mange pladser i landdagen, at de igen kan få stillet de danske og tyske skoler lige.
  TV SYD taler med Anke Spoorendonk direkte fra Christianslyst lidt syd for Flensborg i udsendelsen kl. 19.30
  